Zwa ndeme, u kovhelana mbuelo dza nyaluwo zwi tea u katela u dzheniswa ha vhashumi, u vhona uri hu na mishumo yavhuḓi. Ndi ngoho, ndi mafhungo a rekhodo ya vhukati ha 1995 na 2003, ikonomi yo ḓisa henefha kha miḽiyoni nthihi na hafu ya mishumo miswa, na uri zwi vhonalesaho ndi mishumo ya henefha kha 500 000 nga ṅwaha vhukati ha 2004 na 2007. Mbonelaphanḓa ya Muhasho wa zwa Muno ndi u netshedza tshumelo ya maimo a nṱha. Kha miṅwaha ya zwino, vhupulani ha maitele vhu khou thusa nga maanḓa kha u khwinisa nḓisedzo dza tshumelo kha kilaente dzoṱhe shangoni nga vhuphara. Hu tshi khou dzhielwa nzhele uri muthu muṅwe na muṅwe Afrika Tshipembe mudzulapo, tshavhi kana mudali, ndi kilaente ya Muhasho wa zwa Muno, tshumelo ya maimo a nṱha ndi ndivho khulwane ya maitele, ine ya laula nyito na pulane dza Muhasho. Muhasho wo ḓiimisela kha mbekanyamushumo dzo fhambanaho dzine dza o vhumba nga vhuswa sisiteme dza tshomedzo na mabindu zwine zwa o ita uri hu kone u ṋetshedzwa tshumelo?